ประจำเดือนขาดมา5-6เดือนมีอาการแพ้เหมือนคนท้องกินของเปรี้ยว แต่ตรวจขึ้นสองขีดจางมากแล้วตอนนี้เหมือนมีอาการตอดบ้างเวลานอนแบบนี้มีโอการท้องไหมคะ
สวัสดีค่ะ หากได้ตรวจหาการตั้งครรภ์อย่างถูกต้อง และอ่านผลหลังการทดสอบภายในไม่เกิน 5 นาที แล้วพบขึ้น 2 ขีด ก็แสดงว่าน่าจะมีการตั้งครรภ์เกิดขึ้นค่ะ อย่างไรก็ตาม การตรวจพบขึ้น 2 ขีด อาจเกิดจากสาเหตุอื่นก็ได้ เช่น- เป็นรอยระเหยของปัสสาวะ หากหลังทดสอบได้ปล่อยทิ้งไว้นานเกินแล้วนำมาอ่านผล อาจเห็นเป็น 2 ขีดได้ ซึ่งเกิดจากปัสสาวะระเหยออกไปและทิ้งรอยเอาไว้ แต่ก็ไม่ได้อธิบายอาการขาดประจำเดือนที่เป็นอยู่- มีโรคบางอย่างอยู่ เช่น เนื้องอกหรือมะเร็งรังไข่ ชนิดที่ผลิตฮอร์โมน HCG ได้ ซึ่งอาจเป็นสาเหตุที่ทำให้ประจำเดือนขาดได้ด้วย- มีเนื้องอกของต่อมใต้สมอง หรือภายในช่องทรวงอก ชนิดที่ผลิตฮอร์โมน HCG ได้ ซึ่งอาจเป็นสาเหตุที่ทำให้ประจำเดือนขาดได้ด้วยเช่นกันดังนั้น แนะนำควรไปพบแพทย์เพื่อตรวจยืนยันว่ามีการตั้งครรภ์เกิดขึ้นหรือไม่ หรือเกิดจากสาเหตุอื่นๆ ค่ะ